Tervetuloa Herätysliikehdintä-ohjelmaan.
Nimeni on Martti Ojares, ja vieraanani on Voitto Davidsson.
Tervetuloa, Voitto. - Kiitos.
Tämä on neljäs ohjelma tässä sarjassa, jota olemme tehneet -
ja kertoneet Jumalan ihmeistä ja rukouksesta ja monista asioista.
Me jatkamme ja odotamme oikein Herran ilmestymistä tässä ohjelmassa.
Johanneksen kirjeessä sanotaan, että Jumala on rakkaus.
Rakkaus on hyvin olennainen osa koko meidän suhdettamme Jumalaan.
Avaapa tätä asiaa. - Joo. Raamattu sanoo tästä hyvin tyhjentävästi, -
että rakkaus on lain täyttymys.
Jeesuksessa rakkaus tuli täydelliseksi siinä, kun Hän riippui ristillä -
ihmisten syntien tähden. Rakkaudesta kaikkia ihmisiä kohtaan -
Jeesus antoi itsensä uhrina meidän kaikkien puolesta -
ja kävi siihen kuolemaan.
Rakkaudesta kaikkia ihmisiä kohtaan Jumala lähetti maailmaan -
oman ainosyntyisen Poikansa, sen tähden, että Hän rakasti maailmaa -
niin paljon, jotta maailma Jeesuksen kautta pelastuisi.
Ja tässä on se rakkaus, että Hän on ensin rakastanut meitä.
Ja ne Hengen hedelmät kertovat siitä, niin kuin tässä keskusteltiin.
Puhuimme siitä, että hedelmistään puu tunnetaan.
Huono puu ei voi kantaa hyvää hedelmää eikä hyvä puu huonoa.
Sanotaan siis, että "hedelmistä te tunnette puun".
Ja nyt on tärkeää, että me, jotka ollaan oksastettu Kristukseen, -
tuotetaan näitä hedelmiä, joista Raamattu puhuu.
Hengen hedelmää on ilo, rauha, rakkaus, pitkämielisyys, sävyisyys, -
ystävällisyys, itsensä hillitseminen, hyvyys ja onko siinä vielä jotain muita?
En ihan muista. - Niitä on muistaakseni yhdeksän, -
mutta jos ajatellaan näitä Hengen hedelmiä, joista äsken puhuit, -
niin nämä maailman hedelmät ovat juuri päinvastaiset.
On vihaa, on kaiken näköistä epäpyhää -
ja jopa ihan Jumalan vastaisuutta ja monenlaisia tällaisia asioita.
Ne johtuvat siitä, että meitä johtaa väärä henkivalta.
Jumala tuli juuri sitä varten, että Hän teki tyhjäksi perkeleen teot, -
että meissä Hänessä olisi se ilo, vapaus ja rakkaus jakaa niitä muille.
Olen seurannut, kun Suomessa oli tämä jääkiekko-ottelu, ja Suomi voitti.
Koko Suomen kansa seurasi kaikista laitteista sitä ottelua, -
ja kaikilla pelaajilla oli paidassa valtavan iso merkki, -
Suomi-leijona, joka kuvaa Kristusta.
Se oikealla pään yläpuolella oleva miekka kuvaa sitä, --
että voitto on saatu, -
ja se käyrä miekka siellä leijonan jalkojen juuressa kuvaa sitä, -
että paholaisen valta on voitettu Golgatan ristillä.
Ja kruunu päässä kuvaa sitä, että Kristus on voittaja, -
Hän on ylösnoussut.
Hänet on kruunattu kuninkaitten kuninkaaksi ja herrain Herraksi.
Jos ajatellaan sitä, että taivaaseen ei pääse mitään epäpyhää, -
ja jos et olet Jeesuksen kanssa sujut, -
Jeesuksen veri ei ole pessyt sinua puhtaaksi etkä usko Jeesukseen, -
niin kuin Raamattu sanoo, niin mikä on se toinen vaihtoehto?
Kerrotko? - Toinen vaihtoehto on iankaikkinen kadotus, ero Jumalasta, -
ja Raamattu sanoo, että siellä on itku ja hammastenkiristys, -
jossa heidän matonsa ei kuole. Ja sanotaan vielä, -
että rikkiä palavaan järveen joutuvat kaikki, jotka eivät usko Jeesukseen -
eivätkä ota täällä ajassa Jeesusta vastaan henkilökohtaisesti.
Ja miten se Jeesukseen uskominen tapahtuu?
Raamattu sanoo, että sydämen uskolla tullaan vanhurskaaksi -
ja suun tunnustuksella pelastutaan. Ja sanoohan Raamattu: -
"Ei yksikään, joka Häneen uskoo, joudu häpeään."
Häpeään joutuvat vain ne, jotka ovat uskottomia.
Sydämen uskolla tullaan vanhurskaaksi, ja kun sinä tunnustat -
Jeesuksen Herraksi, ja tunnustat sen muille ihmisille, niin sinä pelastut.
Sanoit jossain vaiheessa, että kun sinä tapaat paljon ihmisiä, -
niin olet havainnut, että evankeliumi uppoaa paremmin kuin aiemmin.
Kyllä. Nyt on aistittavissa selvästi Suomessa se, -
että herätyksen ilmapiiri on nyt vaikuttamassa.
Ja on vain ajan kysymys, koska puhkeaa ennennäkemätön herätys.
Uskon, että se on juuri niin kuin on puhuttu: ihmiset itkevät syntejään, -
koska Jumalan Henki tulee murtautumaan ihmisten sydämiin, -
ja ne rukoukset, joita on valtavasti rukoiltu Suomen puolesta, täyttyvät.
Jumalan tahtohan on, ettei kukaan hukkuisi. - Kyllä.
Siksi se on kaikille ihonväristä ja kaikesta muusta riippumaton asia, -
eli Jumalan tahto on pelastaa jokainen. - Kyllä, kyllä.
Jeesus tuli jokaista ihmistä varten, ja jokaiselle tarjotaan pelastusta.
Siihen pelastukseen ihminen ei voi itse tehdä mitään, -
eikä kukaan toinenkaan voi tehdä mitään muuta kuin sen, -
mikä meitä kehotetaan tekemään ihmisten eteen, että he pelastuisivat, -
eli rukoilemaan heidän puolestaan -
ja saarnaamaan Sanaa Jumalan Pyhän Hengen voimassa ja voitelussa.
Juuri niin kuin sanoit, Sanaa Jumalan Pyhän Hengen voitelussa, -
koska vain Pyhä Henki voi antaa selityksen, ymmärryksen ja voiman.
Ja kerran seurakunnassa oli sellainen työtilanne, -
että Paavali, vai oliko se Pietari, oli julistamassa, niin Pyhä Henki avasi -
purppuranmyyjä Lyydian sydämen vastaanottamaan evankeliumin, -
kun Pietari puhui Pyhässä Hengessä. Tässähän ollaan keskusteltu, -
miten tärkeää on puhua Pyhässä Hengessä ja Jumalan voitelussa, -
koska silloin Jumalan sana pääsee tekemään sen tehtävän, -
jota varten se on lähetetty. Jumala on kutsunut uskovat -
palvelemaan Häntä Pyhän Hengen voimassa ja voitelussa.
Meidän pitää tarkkaan miettiä omaa motiiviamme ja asennettamme, -
mikä meillä on tämän evankeliumin työn suhteen.
Olemmeko me leikillämme, huvikseen, tavan vuoksi vai tosissamme?
Jumala on tarkka siitä, että me otetaan Hänet tosissaan -
eikä olla välinpitämättömiä Hänen Sanalleen.
Jeesus sanoo ja huutaa kovaa fariseuksille ja kirjanoppineille: -
"Te sanotte: 'Herra, Herra', mutta ette tee, mitä minä sanon."
Herra odottaa meiltä vakaata suhtautumista Hänen Sanaansa.
Ja Raamatussa selkeät neuvot ja opetukset siitä, -
kuinka välttämättömiä ja tarpeellisia rukous, Pyhä Henki -
ja Pyhän Hengen voitelu ovat uskovan jokapäiväisessä elämässä, -
jotta hän voisi selviytyä voittajana ja toimia Jumalan tahdon mukaan -
voimallisesti ja tuoda Jumalan tahdon esiin, -
koska Jumalan tahtoa ei voi tuoda omassa voimassa -
eikä ihminen inhimillisesti, vaan Raamattu on sidottu.
Se voidaan tuoda Pyhän Hengen voimassa, koska Pyhä Henki -
on se voima, jossa on elämä. Henki tekee eläväksi, ei liha mitään hyödytä.
Pyhän Hengen voima ja voitelu on niin selkeä ja yksinkertainen sanoma.
Meidän täytyy ymmärtää, kuinka suuri on tämä Jumalan suuruus, -
pyhyys, voima ja kaikkivaltius ja samalla ymmärtää, -
että sielunvihollinen koettaa kaikin voimin sotkea ja estää -
ihmisen mieltä niin, ettei hän kulje tätä "valmista rataa", -
jonka Jumala on valmistanut omilleen, vaan lähtee horjumaan.
Jos liikenteessä teemme näin, tiedämme, mitä tapahtuu.
Samoin jos poikkeamme pois Jumalan kaistalta, tulee paha kolari.
Efesolaiskirjeessä sanotaan selvästi, ketä vastaan meillä on taistelu.
Siellä on selvä sanoma, että meillä ei ole taistelu lihaa eikä verta vastaan, -
vaan henkivaltoja vastaan taivaan avaruuksissa, -
hallituksia, valtoja ja henkiolentoja vastaan taivaan avaruuksissa.
Sen tähden meitä kehotetaan ottamaan Jumalan koko sota-asu.
Se sota-asu on hengellinen, pelastuksen kypärä, -
mikä tarkoittaa, että ihminen on pelastunut -
ja voi rukoilla ja saada voittoja rukouksen kautta.
Totuuden vyö, että me voimme elää ja vaeltaa totuudessa.
Emme panettele, valehtele emmekä tee mitään vääryyttä.
Totuuden vastakohta on vääryys. Ja vanhurskauden haarniska.
Vanhurskaus tarkoittaa syyttömäksi julistamista, -
että me ollaan syyttöminä Jumalan edessä, -
eli Jeesuksen veri puhdistaa meidät. Siinä ei ole mitään syntiä, -
mikä estäisi sitä puhdistusta, vaan me eletään siinä tunnustuksessa, -
että Hän on meidän tähtemme kuollut, -
ja me ollaan ansiottomia, armosta pelastettuja.
Ja sitten kenkinä jaloissamme alttius rauhan evankeliumille, -
että me ollaan koko ajan alttiita viemään tätä sanomaa eteenpäin.
Ja Hengen miekka, mikä on Jumalan sana.
Ja kun puhutaan Hengen miekasta, -
niin Jumalan sana ja Hengen miekka kulkevat yhdessä, -
ja se Henki siinä on sen Sanan voima.
Raamattu sanoo, että Jeesus Sanalla ajoi kaikki riivaajat pois.
Jeesus Sanalla paransi sairaita.
Ja Sanalla on kaikki luotu, mikä luotu on. - Kyllä.
Ja vielä sanon, että uskon kilpi, -
jolla te pysäytätte kaikki pahan palavat nuolet.
Eli tarvitaan kaikkia näitä, ja ne kaikki toimivat yhdessä.
Eli juuri tämä usko on se, mikä on olennaista uskovaisuudessa, -
ja se, mihin uskotaan, on tärkeää. Jeesukseen Kristukseen.
Meillä on kymmenisen minuuttia aikaa. Käydään vielä muutamia ihmeitä, -
sellaisia, jotka ovat suvereeneja Jumalan tekoja.
Ole hyvä. - No, kerron tällaisen tapauksen yhdeltä työpaikalta.
Olin yhdessä työssä niin kuin kolmantena esimiehenä.
Yläpuolellani oli kaksi esimiestä, ja minä olin kolmanneksi ylimpänä.
Korkein esimies oli entinen armeijan kapteeni.
Hän oli palvellut sodassa kapteenina ja vahingoittunut siellä.
Hän meni niin huonoon kuntoon, että joutui rullatuoliin ja sairaalaan.
Sairaalasta oli soitettu omaisille, ettei hän enää selviäisi siitä, -
vaan kannattaisi valmistautua siihen, että hän lähtee pois.
Hän oli ollut kolme viikkoa tajuttomana.
Eräänä iltana istuin siellä toimistossa -
ja tein työtehtäviä ja hoidin työasioita, kun puhelin soi.
Hoitaja soitti ja pyysi ilmoittamaan omaisille, että soittavat sairaalaan.
Silloin muistin, etten ollut lainkaan todistanut tälle miehelle Jeesuksesta, -
ja tiesin, että hän joutuisi kadotukseen, koska ei ollut uskossa.
Polvistuin samalta istumalta -
siihen toimistojakkaran ääreen ja aloin rukoilla: "Herra, -
pelasta tämä mies, älä anna hänen kuolla. Herätä hänet kuolleista, -
jos hän kuoli. Älä anna hänen kuolla, vaan pelasta ja paranna hänet."
Siitä meni puoli tuntia tai tunti, ja hoitaja soitti ja sanoi, -
ettei tarvinnut ottaa yhteyttä omaisiin.
Seuraavalla viikolla tämä mies pääsi sairaalasta täysin terveenä.
Hän meni rullatuolissa ja oli ollut siinä pitkään, kun ei voinut kävellä.
Jalka oli pois pelistä. Hän tuli täysin terveenä, -
omilla jaloillaan kävellen sairaalasta. - Kiitos Jumalalle!
Ja kun hän istui autoni kyydissä, kun oltiin menossa jonnekin, -
kerroin tämän tapauksen, että sairaalasta soitettiin, -
mutta en ollut todistanut sinulle Jeesuksesta, joten rukoilin puolestasi.
Kysyin, mitä sairaalassa tapahtui.
Hän sanoi: "No ihmekös, kun heräsin kuoleman huoneesta.
Minulta oli otettu jo kaikki letkut pois." Ja sitten hän alkoi itkeä.
Hän itki hirmuisen kovaa ja aika pitkään.
Kun hän oli rauhoittunut, kysyin: "Annatko nyt elämäsi Jeesukselle?"
Hän sanoi: "Kyllä minä annan, mutta minun pitää selvittää asioita -
ihmisten kanssa. Otan sinuun yhteyttä, kun olen selvittänyt nämä asiat, -
ja annan elämäni Jeesukselle." Tällainen tapaus.
Ja varmaan tapahtui näin, että hän pyysi anteeksi joitakin asioita.
Kyllä pyysi, juu. Hän alkoi selvittää niitä asioita, teki niin kuin sanoi.
Se oli erikoinen tapaus. Hän siis heräsi kuolleista.
Aivan. Ja tämähän on ihan raamatullista.
Kyllä. - Ja näitähän tapahtuu, -
mutta miksi niistä ei kerrota? Koska maailman henki ei halua kertoa.
Siinähän se vastaus on. Mutta sinulla oli vielä ainakin yksi tai kaksi juttua.
Yksi tapaus on tästä ihan muutaman kuukauden takaa.
Minulle tuli mieleen eräs henkilö paikkakunnalta, jossa asun.
Hän oli mielessäni koko päivän, ja illalla sanoin vaimolle, -
että mennäänkö käymään siellä. Vaimo sanoi, että mennään vain, -
ja soitti tälle ihmiselle. Hänelle sopi, ja mentiin. Hän yski siellä koko ajan.
Kyseltiin, mistä tuo yskä oli, ja hän sanoi sairastaneensa koronan, -
ja yskä oli jäänyt päälle.
Tiesin heti, että tämän yskän takia meidän piti mennä sinne.
Kysyin, onko voiteluöljyä, että voidaan voidella hänet öljyllä.
Hän yski koko ajan, ja voideltiin hänet öljyllä. Siinä rukoillessa yskä lakkasi.
Soitin hänelle seuraavana päivänä, ja hän sanoi, että yskä loppui siihen.
Jumala paransi. Kunnia Hänelle. - Kiitos ja kunnia Jumalalle.
Olisiko sinulla vielä joku? - No, yksi tapaus on erikoinen.
Oli sellainen pariskunta, jolla oli ongelmia alkoholin kanssa.
He asuivat maaseudulla, maalaistalossa.
Illalla yhdentoista aikaan he pyysivät -
meitä vaimon kanssa sinne kylään.
Me mentiin sinne, -
ja rouva sanoi siellä, ettei päässyt nukkumaan, -
koska viholliset eli henkivallat tulivat kiusaamaan häntä.
Ne huusivat hänen korvaansa. Hän kuuli äänet, mutta hänen miehensä ei.
Kysyin, missä se tapahtui, ja hän sanoi, että tuolla makuuhuoneessa.
Hän ei pystynyt nukkumaan kuin kolmen eri unilääkkeen avulla.
Ja nyt tilanne oli niin paha, ettei hän uskaltanut mennä koko huoneeseen.
Kysyin, missä se makuuhuone oli, ja hän näytti sen paikan.
Menin sinne ja sanoin: "Sulkekaa ovi. Jään yksin tänne huoneeseen."
Avasin siellä Raamatun summassa, ja tuli se paikka, missä sanotaan: -
"Ja ne 70 palasivat ja sanoivat: 'Herra, riivaajatkin ovat meille alamaisia.'
Jeesus sanoi: 'Älkää iloitko siitä, että riivaajat ovat alamaiset, -
vaan iloitkaa siitä, että teidän nimenne on elämän kirjassa.'"
Kysyin Herralta, mitä tässä pitää tehdä, pitääkö sieltä ajaa jotain pois.
Ajattelin heti sitä, mutta sain mieleeni ajatuksen siunata se koti.
No, minä siunasin sen kodin -
ja luin sen raamatunpaikan ääneen siellä makuuhuoneessa.
Muutaman päivän päästä, kun olimme lähteneet sieltä, se rouva kertoi, -
että kolmena yönä Jeesus oli seissyt hänen sänkynsä vieressä -
ja sanonut, että kukaan ei tee sinulle enää mitään pahaa.
Ja hän sanoi, ettei hänen ollut tarvinnut syödä yhtään unilääkettä.
Ja häntä alkoi nukuttaa jo siinä, kun rukoilin hänen puolestaan. - Aivan.
Eli Hän on meidän Parantajamme, Hän on Vapauttaja kaikista kahleista.
Ja juuri tämä, kun ajattelee, miten paljon ihmiset vaikkapa kiroilevat.
He ikään kuin huutavat sitä demonista voimaa paikalle.
Kyllä meidän pitää varjella se, mitä tulee suusta ulos.
Niin, sanon vielä, että hän tuli myös uskoon.
Olen ajatellut tätä kiroamista.
Siinähän on se, että ihminen kiroaa sen tähden, -
jos hänelle tapahtuu jotain pahaa. Suomi on tällainen uskonnollinen maa.
Kaikki on kastettu luterilaisen kirkon opin mukaan niin kuin uskovaisiksi.
Papithan sanovat, että kasteessa ihminen saa kaikenlaisia asioita.
Niin nyt jotkut ihmiset luulevat olevansa uskossa, -
tai mitä nyt luulevatkaan, -
niin sitten monet syyttävät paholaista siitä pahasta asiasta -
tai onnettomuudesta, mitä heille kävi, ja lausuvat siksi siinä sitä nimeä.
Kyllä sitä kannattaa olla ja pysyä tarkkana.
Nyt tässä on pari minuuttia aikaa.
Rukoile meidän katsojien puolesta ja mitä Herra antaa sinulle. Ole hyvä.
Haluan rukoilla tässä sinun puolestasi, joka olet television ääressä.
Haluan tässä rukoilla sinulle sitä, että Herra Jeesus Kristus -
ennen kaikkea saa kirkastaa itsensä sinulle Sanansa kautta niin, -
että tulet tuntemaan henkilökohtaisesti Jeesuksen Kristuksen Herranasi -
ja saat syntisi anteeksi Häneltä.
Ja se on tärkeää, että tunnustat Jeesuksen Kristuksen nimen ihmisille.
Tunnusta vaikka ystävällesi, äidillesi, isällesi tai veljellesi -
tai kenelle vain. Tunnusta se ääneen rohkeasti, niin silloin sinä pelastut.
Ja niille, jotka ovat uskossa, -
teidän puolesta haluan rukoilla sitä, -
että Herra antaa teille rukouksen henkeä, -
halua rukoilla ja lukea Raamattua.
Kiitos Jeesus Kristus, että kosketat nyt kuulijoiden sydämiä, -
mieliä ja ajatuksia ja kiinnität heidän mielensä ja ajatuksensa -
Jeesukseen Kristukseen ja Jumalan Sanaan.
Avaa heidän mielensä ymmärtämään, kuinka tärkeästä asiasta on kysymys.
On kysymys ihmisen iankaikkisesta sielusta ja siitä, -
että tuhannet ja miljoonat ihmiset ovat matkalla -
iankaikkiseen kadotukseen, iankaikkiseen eroon Jumalasta.
Kiitos Herra, että olet uskonut meille uskoville evankeliumin sanoman, -
niin että me veisimme tämän sanoman ihmisille tiedoksi ja tiettäväksi, -
julistaisimme tätä sanomaa.
Mutta rukoilen, Herra, ettei yksikään lähtisi omassa voimassaan, -
vaan menisi rukouskammioonsa rukoilemaan salassa Jumalaa, -
pyytämään Pyhän Hengen täyteyttä ja Jumalan voitelua -
ja anomaan armolahjoja, että Herra saa täyttää sinut voimallaan -
ja antaa sinulle armolahjoja, että voit toimia Jumalan tahdossa ja voimassa -
ja viedä tätä Kristus-sanomaa kaikille tarvitseville ihmisille.
Ja rukoile rohkeasti sairaiden puolesta, ihmisten puolesta.
Aamen. Kiitos, Voitto, näistä neljästä ohjelmasta, -
jotka olen sinun kanssasi nyt tehnyt.
Ja tässä viimeisessäkin ohjelmassa oli todistuksia Jumalan teoista, -
mutta myös paljon raamatullista opetusta rukouksesta -
ja Hengessä vaeltamisesta. Kiitos sinulle, ja Herra käyttäköön sinua -
voimallisesti jatkossakin. - Kiitos Jumalalle ja kiitos sinulle.
Hyvä TV7:n katsoja, olet katsonut Herätysliikehdintä-ohjelman.
Itseäni rohkaisee ja ilahduttaa, kun saan kuulla erilaisilta vierailta, -
mitä Jumala on heidän elämässään tehnyt.
Jos sinäkin koet tämän sarjan itsellesi iloa antavaksi, -
lähde tukemaan näiden ohjelmien tuottamista. Kiitos lahjastasi!
Tekstitys: Anni Lähteenmäki